《秋夜》
明代·顾禄

一寒一暑相推移，四序平分秋最悲。山川萧条草木萎，金风淅沥吹罗帷。

夜何长兮昼何促，欲眠不眠叹幽独。楼上寒更声断续，飞蛾翩翩绕残烛。

作者简介：明松江府华亭人，初名天禄，字谨中。洪武中以太学生除太常典簿，迁蜀王府教授。善书，行楷学苏轼而尤工于分隶。善杂画，喜钩勒竹石。能诗，太祖曾命尽进其所作，故有集名《经进集》。